《移官庆阳过定平县》
宋代·李复

春郊二月浴蚕时，傍岸溪流可染衣。
谷转城深惊柳暗，地寒春早见花稀。
三年厌应西烽争，千里重随北鸟飞。
若问前筹惭潦倒，欲辞虎帐访渔矶。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。